CELEX: C2007/199/32
Language: fi
Date: 2007-08-25 00:00:00
Title: Asia C-275/07: Kanne 8.6.2007 — Euroopan yhteisöjen komissio v. Italian tasavalta

25.8.2007   
            
            
               FI
            
            
               Euroopan unionin virallinen lehti
            
            
               C 199/21
            
         Kanne 8.6.2007 — Euroopan yhteisöjen komissio v. Italian tasavalta
   (Asia C-275/07)
   (2007/C 199/32)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: G. Wilms ja M. Velardo)
   
      Vastaaja: Italian tasavalta
   Vaatimukset
   Yhteisöjen tuomioistuinta vaaditaan toteamaan, että
   
               —
            
            
               Italian tasavalta ei ole noudattanut yhteisöjen omista varoista tehdyn päätöksen 88/376/ETY, Euratom soveltamisesta 29.5.1989 annetun neuvoston asetuksen (ETY, Euratom) N:o 1552/89 (1) eikä etenkään sen 6 artiklan 2 kohdan a alakohdan, joka on 31.5.2000 lukien korvattu yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annetulla neuvoston asetuksella (EY, Euratom) N:o 1150/2000 (2), eikä etenkään sen 6 artiklan 3 kohdan a alakohdan mukaisia velvoitteitaan,
               
                           —
                        
                        
                           Koska se on kieltäytynyt maksamasta komissiolle kaiken kaikkiaan 847,06 euron määräisiä viivästyskorkoja siitä, että tullien vienti kirjanpitoon oli viivästynyt ja koska se on kieltäytynyt saattamasta kansallisia säännöksiä passitusjärjestelmästä johtuvia tullaustoimenpiteitä, joille on asetettu yleisvakuus ja jotka ovat riidattomia, koskevan yhteisön kirjanpitolainsäädännön mukaisiksi
                        
                     
                           —
                        
                        
                           Koska se on kieltäytynyt maksamasta komissiolle kaiken kaikkiaan 3 322 euron määräisiä viivästyskorkoja siitä, ettei se ollut noudattanut määräaikoja, jotka yhteisön lainsäädännössä on asetettu tullien kirjaamiselle A-kirjanpitoon, kun kyse on TIR-sopimuksessa tarkoitetusta passituksesta
                        
                     
         
               —
            
            
               Italian tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio riitauttaa Italian tasavallan kaksi päätöstä. Ensimmäisellä kieltäydyttiin maksamasta komissiolle kaiken kaikkiaan 847,06 euron määräisiä viivästyskorkoja siitä, että tullien vienti kirjanpitoon oli viivästynyt, ja saattamasta kansallisia säännöksiä passitusjärjestelmästä johtuvia tullaustoimenpiteitä, joille on asetettu yleisvakuus ja jotka ovat riidattomia, koskevan yhteisön kirjanpitolainsäädännön mukaisiksi. Toisella päätöksellä kieltäydyttiin maksamasta komissiolle kaiken kaikkiaan 3 322 euron määräisiä viivästyskorkoja siitä, ettei se ollut noudattanut määräaikoja, jotka yhteisön lainsäädännössä on asetettu tullien kirjaamiselle A-kirjanpitoon, kun kyse on TIR-sopimuksessa tarkoitetusta passituksesta.
   Kantaja väittää kanteensa tueksi, että Italian tasavalta ei asetuksen N:o 1552/89 8 ja 11 artiklan rikkomisen lisäksi ole noudattanut myöskään sen 6 artiklan 2 kohdan a alakohdan, joka on 31.5.2000 lukien korvattu yhteisöjen omista varoista tehdyn päätöksen 94/728/EY, Euratom soveltamisesta 22.5.2000 annetulla neuvoston asetuksella (EY, Euratom) N:o 1150/2000, eikä etenkään sen 6 artiklan 3 kohdan a alakohdan mukaisia velvoitteitaan.
   
      (1)  EYVL L 155, s. 1.
   
      (2)  EYVL L 130, s. 1.